Íþróttafræðinám við Háskólann í Reykjavík hefst í Vestmannaeyjum Lilja Alfreðsdóttir , mennta - og menningarmálaráðherra , Hafrún Kristjánsdóttir , deildarforseti íþróttafræðideildar Háskólans í Reykjavík og Íris Róbertsdóttir , bæjarstjóri Vestmannaeyjabæjar , undirrituðu í dag samning um nám í íþróttafræði á háskólastigi við HR sem kennt verður í Vestmannaeyjum . Náminu er ætlað að nýtast sem grunnur að áframhaldandi námi í íþróttafræði . Samningurinn nær til næstu tveggja skólaára . Verkefninu er ætlað að efla háskólanám á landsbyggðinni . Íris Róbertsdóttir , bæjarstjóri í Vestmannaeyjum , Lilja Alfreðsdóttir , mennta - og menningarmálaráðherra , og Hafrún Kristjánsdóttir , forseti íþróttafræðideildar HR . Mynd : Tígull . Blanda af fjarnámi og staðaranámi Fyrsta skólaárið verða sex námskeið kennd í fjarkennslu í gegnum fjarfundabúnað í Þekkingarsetri Vestmannaeyja . Auk þess munu kennarar koma til Eyja tvisvar á önn til að vinna með nemendum . Tvö verkleg námskeið verða kennd í Vestmannaeyjum . Nemendur munu sækja tvö þriggja vikna námskeið í Reykjavík en taka öll skrifleg próf í Þekkingarsetri Vestmannaeyja . Umsjónarmaður námsins í Vestmannaeyjum Námið hefst haustið 2020 . Háskólinn í Reykjavík ber ábyrgð á skipulagningu og framkvæmd námsins og ráða umsjónamann námsins í Vestmanneyjum , sem búsettur verður í Eyjum . Vestmannaeyjabær mun leggja til íþróttamannvirki til kennslu í verklegum greinum , svo sem handknattleik , knattspyrnu og sundi , en jafnframt leggja til aðstöðu fyrir nemendur til að stunda námið í gegnum fjarfundabúnað . Ráðuneytið mun leggja til fjármagn , ráðgjöf og annast eftirfylgni með verkefninu .